CELEX: E2008C0300
Language: el
Date: 2008-05-21 00:00:00
Title: Απόφαση της Εποπτεύουσας Αρχής της ΕΖΕΣ αριθ. 300/08/COL, της 21ης Μαΐου 2008 , για την έγκριση σχεδίου παρέμβασης που υπέβαλε η Νορβηγία για τη γρίπη των πτηνών

25.9.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/18
            
         
      ΑΠΌΦΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ
   αριθ. 300/08/COL
   της 21ης Μαΐου 2008
   για την έγκριση σχεδίου παρέμβασης που υπέβαλε η Νορβηγία για τη γρίπη των πτηνών
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο (εφεξής «η συμφωνία ΕΟΧ»), και ιδίως το άρθρο 109 και το πρωτόκολλο 1 αυτής,
   τη συμφωνία μεταξύ των κρατών μελών της ΕΖΕΣ για την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 σημείο δ) και το πρωτόκολλο 1 αυτής,
   την πράξη που αναφέρεται στο σημείο 3.1.5α του κεφαλαίου Ι του παραρτήματος Ι της συμφωνίας ΕΟΧ,
   
      Οδηγία 2005/94/ΕΚ του Συμβουλίου, της 20ής Δεκεμβρίου 2005, σχετικά με κοινοτικά μέτρα για την καταπολέμηση της γρίπης των πτηνών και την κατάργηση της οδηγίας 92/40/ΕΟΚ,
   
   Εκτιμώντας ότι:
   σύμφωνα με το άρθρο 62 παράγραφος 1 της οδηγίας 2005/94/ΕΚ του Συμβουλίου, η Νορβηγία κατήρτισε σχέδιο έκτακτης ανάγκης στο οποίο καθορίζονται τα εθνικά μέτρα που πρέπει να εφαρμοστούν στην περίπτωση εμφάνισης εστίας της γρίπης των πτηνών,
   στις 29 Οκτωβρίου 2007, και σύμφωνα με το άρθρο 62 παράγραφος 1 της οδηγίας 2005/94/ΕΚ του Συμβουλίου, η Νορβηγία υπέβαλε για έγκριση (αριθ. πρωτ. 449330) στην Εποπτεύουσα Αρχή της ΕΖΕΣ (εφεξής «η Αρχή») το σχέδιό της έκτακτης ανάγκης για την γρίπη των πτηνών,
   η αγγλική μετάφραση του σχεδίου έκτακτης ανάγκης της Νορβηγίας για την γρίπη των πτηνών υποβλήθηκε στην Αρχή στις 31 Μαρτίου 2008 (αριθ. πρωτ. 471610),
   η Αρχή σε στενή συνεργασία με την Επιτροπή των Ευρωπαϊκών Κοινοτήτων, εξέτασε το σχέδιο έκτακτης ανάγκης της Νορβηγίας για τη γρίπη των πτηνών,
   η εξέταση δείχνει ότι το σχέδιο που υπέβαλε η Νορβηγία πληροί τις ελάχιστες προϋποθέσεις για εθνικά σχέδια έκτακτης ανάγκης για την γρίπη των πτηνών που ορίζονται στο παράρτημα X της οδηγίας 2005/94/ΕΚ του Συμβουλίου και κατά συνέπεια δύναται να εγκριθεί,
   η Αρχή με την απόφασή της 270/08/COL παρέπεμψε τα θέματα στην κτηνιατρική επιτροπή της ΕΖΕΣ η οποία επικουρεί την Αρχή,
   τα μέτρα που προβλέπονται στην παρούσα απόφαση είναι σύμφωνα με τη γνώμη της κτηνιατρικής επιτροπής της ΕΖΕΣ που επικουρεί την Αρχή,
   ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   
               1.
            
            
               Το σχέδιο έκτακτης ανάγκης για τη γρίπη των πτηνών που υποβλήθηκε από τη Νορβηγία εγκρίνεται.
            
         
               2.
            
            
               Η παρούσα απόφαση αρχίζει να ισχύει στις 21 Μαΐου 2008.
            
         
               3.
            
            
               Η παρούσα απόφαση απευθύνεται στη Νορβηγία.
            
         
               4.
            
            
               Το αυθεντικό κείμενο της παρούσας απόφασης είναι στην αγγλική γλώσσα.
            
         
      Βρυξέλλες, 21 Μαΐου 2008.
      
         
            Για την Εποπτεύουσα Αρχή της ΕΖΕΣ
         
         Per SANDERUD
         
         
            Πρόεδρος
         
         Kristján Andri STEFÁNSSON
         
         
            Μέλος της Αρχής